OpenLLM-France/wikimedia huggingface dataset:
# Lehen Opioaren Gerra

Lehen Opioaren Gerra Erresuma Batua eta Txinako Inperioa 1839 eta 1842 artean borrokatu zituen gerra bat izan zen. Gatazka lehertu egin zen Txinako Gobernu inperialak legez kanpoko opio-trafikoaren aurkako neurriak gogortzeko hartutako erabakiaren aurrean.
Gatazkaren sustraiak Txinako Inperioaren eta Erresuma Batuaren arteko ordainketa-balantzan zeuden desoreketan daude. Herrialdeko zilar erreserbak (bertako diru oinarria osatzen zutenak) mantendu ahal izateko, XVIII. mendearen erdialdetik Txinak merkataritza politika protekzionista egiten zuen, Europarekiko merkataritza Guangzhouko portura mugatuz, eta bere produktu propioen (tea, zeta, portzelana,...) esportazioak lehenesten zituen Europako produktuen inportazioaren aurretik. Produktu txinatarrak britainiarrek Ameriketatik eta Europatik inportatzen zuten zilarrarekin bakarrik eros zitezkeen. Horrek eragiten zuen merkataritza defizita zuzentze aldera, britainiarrak Indiatik Txinara ekoiztutako opioa esportatzen hasi ziren. Opio trafikoa legez kanpokoa zen bai Txinan bai Erresuma Batuan bertan, baina agintari britainiarren isilbidezko baimenarekin garatu zen, Europan zilar erreserben galera mugatzeko gogoz.
1830eko hamarkadarako, britainiar narkotrafikatzaileek urtean 1.400 tona opio esportatzen zituzten Txinara. Horrek Erresuma Batuaren aldeko ordainketa balantza irauli zuen, eta Txinan diru krisi larria eragiteko mehatxua egin zuen. Aldi berean, opioarekiko menpekotasun izurriteak Txinako gizarte kohesioa mehatxatzen zuen. Narkotrafikoarekin amaitzeko gogoz, 1839an Daoguang enperadoreak atzerriko eskuetan zegoen opio guztia konfiskatzea agindu zuen Guangzhoun. Horrek Txinaren eta Erresuma Batuaren arteko merkataritza gatazkaren gorakada eragin zuen 1839an zehar, 1840ko udan gerra-deklarazio formal bihurtu zena. Britainiarrek, euren itsas nagusitasuna Txinaren errenditzea behartzeko aprobetxatu zuten. Txinak britainiarrei Hong Kong eman zien eta Mendebaldearekin merkataritzan Txinako zenbait portu irekitzea onartu zuena.
Lehen Opioaren Gerrak Qing dinastiaren behin betiko gainbeheraren hasiera markatu zuen, Mendebaldearen nagusitasun militarrari eusteko gai izan ez zena. Txina mendebaldeko eta Japoniako inperialismoaren gatibu geratu zen.

## Zinema

* The Opium War (1997)

## Erreferentziak

* ↑ (Ingelesez) Tsang, Steve. (2017-2-27). Modern Hong Kong. in: Oxford Research Encyclopedia of Asian History. doi:10.1093/acrefore/9780190277727.013.280..
* 1 2 (Ingelesez) Fay, Peter Ward.. (1998). The Opium War, 1840-1842. The University of North Carolina Press ISBN 0807847143. OCLC .60191637.
* ↑ (Ingelesez) Platt, Stephen R.. Imperial twilight : the opium war and the end of China's last golden age. ISBN 0345803027. OCLC .1047648412.
* ↑ (Txineraz) 范岱克 (Van Dyke, Paul A.). (2018). 广州贸易 : 中国沿海的生活与事业. She hui ke xue wen xian chu ban she ISBN 9787520121729. OCLC .1097633960.
* ↑ (Ingelesez) Lovell, Julia. (2011). The opium war. Picador ISBN 9781742610528. OCLC .972683753.

## Kanpo estekak

* Datuak: Q191282
* Multimedia: First Opium War / Q191282
# Lehen Olerti Eguna

Lehen Olerti Eguna edo Euskal Poesiaren Eguna 1930eko ekainaren 1an, ospatu zuten Errenterian. Euskaltzaleak elkarteak antolatua izan zen.

## Koldobika Jauregiren omenez

Euskaltzaleak elkarteak, Lizardi bazkide zuela eta Aitzol presidentea, sakabanatuta zeuden olerkariak bildu nahirik, Euskal Poesiaren Eguna antolatu zuen Errenterian Koldobika Jauregiren omenetan (1930).
Euskal kulturako idazlerik nabarmenenak izan ziren bertan: Xabier Lizardi, Estaban Urkiaga "Lauaxeta", Nikolas Ormaetxea "Orixe", Txomin Jakakortajarena, Jose Antonio Loidi Bizkarrondo, Alejandro Tapia Perurena... Errenteria ez zen ausaz hautatu ospakizunerako, aurreko urtean argitaratutako Biozkadak olerki liburuaren egile Luis Jauregiren bertan sortua zelako, baizik. Euskal olerkigintza bizitu zuen liburutzat hartzen zen Biozkadak. Egunean zehar olerki irakurketez eta bertsolariez gain, elebitasunaren aldeko mitina izan zen.

## Lauaxeta irabazle

Olerki lehiaketan Esteban Urkiaga "Lauaxeta" gertatu zen irabazle, «Maitale kutuna» olerkiari esker. Orixe izan zen bigarren. Bertan esku hartu zuen Lizardik, hiru poesia aurkeztuz.

## Ekintza ugari

Saioak jendetza handia biltzea lortu zuen. Olerti Egunean milaka lagun eta momentuko idazlerik entzutetsuenak eta ez hain entzunak Errenterian bildu ziren. Mezak olerki irakurketei, bertsolariei, antzerkiari, dantzei eta euskararen aldeko mitinei eman zien bidea. Herriko plaza gainezka zen. Olerti eguna herritarren festa eguna nahi zen, helburua estetikatik haratago baitzen; elitetatik herriarengana hedatu nahi zen. Pizkundea zen helburua, herria eta gizartea iratzartzea, nazioa eraikitzea eta poesia horren oinarrian jarri zen.
Bigarren Olerti Eguna 1931n egin zen, Tolosan.

## Iruditegia

Pascual Marínen argazkiak:
* Herriaren erantzuna erabatekoa izan zen.
* Mota askotako ekintzak antolatu ziren.

## Erreferentziak

* ↑ https://aunamendi.eusko-ikaskuntza.eus/eu/olerti-eguna/ar-116931/
* ↑ https://www.argia.eus/efemerideen-kanala/lehen-olerti-eguna-ospatu-zuten-errenterian
* ↑ https://static.errenteria.eus/web/eu/herria/artxiboa/Oarso/Oarso2012/53%20guria.pdf

## Kanpo estekak

* Mikel Guria: «Mundu bat Errenterian. I. Eusko Olerti Egunean», Oarso aldizkarian.
* Datuak: Q126264921
# Lehen Saila (Sobietar Batasuna)

Lehen Saila (errusieraz: первый отдел) edozein informazio tekniko edo zientifikoa zuen –adibidez, lantegiak edo I+G erakundeak– edo inprimatzeko gaitasunak zituen –esaterako, argitaletxeak– Sobietar Batasuneko enpresa edo erakunde guztien lantokien sekretismoaz eta segurtasun politikoaz arduratzen zen.
Estatistika-Administrazio Zentralaren adar guztiek eta haren ondorengo Estatuko Estatistika-Batzordeak (errusieraz, Goskomstata) Lehen Sail bat ere bazuten estatistika ekonomiko, populazio eta sozial ofizialen sarbidea, banaketa eta argitalpena kontrolatzeko; hala, adibidez, bereziki sentikorrak ziren dokumentu-kopiak sekretu gisa edo "erabilera ofizialetarako soilik" gisa etiketatu edo zigilatu zituzten. Zenbait kasutan, dokumentuen "erabilera ofizialeko" bertsioak erabilera publikoko bertsioak imitatzen zituen formatuan, baina askoz informazio zehatzagoa ematen zuen.
Lehen Sailak KGBren parte ziren eta, beraz, ez zeuden enpresa- edo erakunde-kudeaketaren menpe. Bere eginkizunen artean, estatu-sekretutzat jotzen zen informaziorako sarbidea, atzerrirako bidaiak eta argitalpenak kontrolatzea zegoen. Lehen Sailak ere kontuan hartzen zuen bere menpe zegoen erakundearen kopiagailuen erabilera –hala nola, xerografoak, inprentak eta idazmakinak–, baimenik gabeko kopiarik ez egiteko helburuarekin; adibidez, samizdatak.

## Erreferentziak

* ↑ Lehen Sailak estatistika-bulegoetan egindako eragiketen deskribapena aurki daiteke hurrengo iturrian: (1994ko udaberria) Barbara A. Anderson, Kalev Katus eta Brian D. Silver. "Developments and Prospects for Population Statistics in Countries of the Former Soviet Union". Population Index, 60(1): 4–20.

## Ikus, gainera

* Zentsura
* Spetskhran

## Kanpo estekak

* Datuak: Q1965166
# Lehen Mundua

Lehen mundua giza garapenaren maila altua lortu duten herrialdeak dira. Herrialde horiek bizi maila altu bat gozatzen dute, aberastasunaren banaketa onari, osasun zerbitzu egokiei, bizi itxaropen handiari eta zerbitzuen kalitateari esker. Lehen mundukoak diren herrialdeek erakunde demokratiko sendoak izan ohi dituzte. XX. mendeko Gerra Hotza izenekoan sortutako terminoa da, eta Bigarren Mundua orduan SESBek zuzendutako bloke komunistak osatutako blokea zen.
Gaur egungo sailkapena duala izango zen, Lehen Mundua alde batetik eta Hirugarren Mundua bestetik, herrialde txiro, azpigaratu edo garapen bidean daudenek osatutakoa.

## Gaur egun

XXI. mendean, sailkapen zaharrak zentzurik galdu du eta bestelako indikatzaileak kontutan hartzen dira herrialde bat Lehen Mundukotzat edo Hirugarren Mundukotzat sailkatzeko. Besteak beste, munduan oso zabalduta dagoen malaria edo paludismo gaixotasunaren prebalentzia baxua edo altua edukitzea. Horren arabera sortu daiteke ezkerrean erakusten den mapa, non malariak jotako herrialdeak gorriz agertzen diren. Antzeko mapa bat diseinatu daiteke tuberkulosiaren banaketa geografikoarekin.
Mundu osoan 900.000 pertsona inguru hiltzen da malariaz urtero, eta gaixotasunari aurre egiteak Afrikako herrialde askoren osasun aurrekontuaren %40a hartzen du.

## Klima aldaketa

Pertsona batzuk eztabaidatu dute munduko arazorik handiena, giza populazioari dagokionez, ez dela Hirugarren Munduko herrialde batzuen hazkunde demografikoa, baizik eta gorantz doan "gizakien eragin orokorra." Per-capita eragina (pertsona bakoitzak kontsumitutako baliabideak eta sortutako hondakinak) asko aldatzen da mundu batetik bestera. Eraginik handiena Lehen Munduan dago, eta baxuena Hirugarrenean: AEB, Mendebaldeko Europaeta Japoniako biztanleek 32 aldiz baliabide gehiago kontsumitzen du eta 32 aldiz hondakin gehiago sortzen du Hirugarren Munduko pertsonekin alderatuta. Hala ere, Txina munduaren buruan dago gas toxikoen emisio kopuruari dagokionez, baina populazioa hain handia da non batez bestekoa baxuagoa da herrialde garatuekin konparaturik.
Erregai fosilen kontsumitzaile handiak direlarik, Lehen Muduko herrialdeek arreta zuzendu dute ingurumenaren kutsadurarantz. Kiotoko protokoloa izan da lehenengo hitzarmena mundu mailan Klima aldaketaren aurka lan egiteko. Proposamenen artean zegoen AEBek eta beste herrialde aberats batzuk ardura nagusia hartzea arlo honetan, eta bitartean garapen bidean daudenak, Txina edo India adibidez, bazter batean uztea hitzarmena sinatzeari dagokionez, emisioak murrizteak garapena gutxitzea ekarriko duelakoan.

## Ikus, gainera

* Globalizazioa

## Kanpo estekak

* Datuak: Q876830
* Multimedia: First World / Q876830
# Lehen Triunbiratua

Lehen Triunbiratua da historialariek Zesar, Ponpeio eta Krasok osatu zuen itun politikoari emandako izena. Lehen Triunbiratuak ez zeukan inolako estatus ofizialik; legea baino, osatzaileen botere ekonomikoa zein politikoa zen itun honek zuen oinarria.

## Historia

K.a. 70ean Kraso eta Ponpeio kontsul izendatu zituztenez geroztik, elkarri gorroto zioten, biek uste baitzuten bestea kideren kontutik saiatu zela ospea handitzen. Zesarrek elkartu zituen hiruron ahalmenak batzeko asmotan. Zesarrek entzute handia zeukan erromatar arruntengan; Kraso arras aberatsa zen; eta Ponpeiok ospea bere ahalmen militarrari zor zion.
Kraso eta Zesar lagun zaharrak ziren. Bestalde, Ponpeio Zesarren alaba bakarrarekin ezkondu zen ituna indartzearren. Hasiera batean akordio sekretua izan arren, Senatuak Zesarren laborantza-legea gelditu zuenean, Zesarrek Ponpeio eta Kraso alboan zituela eman zuen erantzuna, ituna erakutsiz.
Triunbiratuen indarrari esker, Zesar bost urterako Galiako prokontsul izendatu zuten. Ponpeiok eta Krasok kontsulatua partekatu zuten berriro K.a. 55ean. Orduan, Zesarri beste bost urterako luzatu zioten agintaldia.
Itunak, halere, ezin izan zuen betiko iraun, triunbiroen nortasuna eta handinahia kontuan hartuta. Ponpeioren jelosia Zesarrek Galian arrakasta lortu ahala hazten zihoan. Ponpeiok eta Krasok elkar mespretxatzen zuten. Bi hilotzek betiko suntsitu zuten aliantza. Lehenengoa Julia Zesaris, Ponpeioren emaztea eta Zesarren alabaren heriotza izan zen. Bigarrenik, Kraso hil zen, partiarren kontra borrokatzen ari zelarik jasandako porrot lotsagarri baten ondoren.
Pixkanaka, Ponpeio Zesarrengandik urrundu zen. Zezilio Metelo senatari atzerakoiaren alabarekin ezkondu zen. Kontsul bakarra izendatu zuten K.a. 52an. Horretaz gain, Hispaniako probintziak gobernatzen zituen laguntzaileen bitartez.
K.a. 49an, Senatuak Erromara itzultzeko agindu zion Zesarri. Honen ezezkoak eta Rubikon ibaiko zeharkaldiak gerra zibila piztu zuten. Lehen borroken ostean, Farsaliako guduan, Zesar atera zen garaile. Ondorengo Ponpeioren hilketak Zesar utzi zuen Erromako dictator perpetuo (betiereko diktadore).

## Erreferentziak

* ↑ Triunbiratu agertzen da Elhuyar eta 3000 hiztegietan. Triumviratu agertzen da Euskaltermen.
* ↑ Kohn, G.C.. (1986). Dictionary of Wars. , 374 or..
* ↑ Hornblower, S., Spawforth, A., ed. The Oxford Companion to Classical Civilization. , 219–24 or..

## Ikus, gainera

* Bigarren Triunbiratua

## Kanpo estekak

* Datuak: Q715380
* Multimedia: First Triumvirate / Q715380
# La Reine Margot (1994ko filma)

La Reine Margot 1994ko Patrice Chéreau frantziar zinema zuzendariaren film historikoa da, Alexandre Dumasen izen bereko eleberrian oinarrituta.
Bost César Sari eta Cannesko Zinemaldian Epaimahaiaren Saria irabazi zituen.

## Argumentua

Oharra: Atal honek istorio osoa edo amaiera argitzen du.
XVI. mendean, katolikoek eta protestante higanotek Frantziako Erresuma kontrolpean izateko borrokatzen dute. Karlos IX.a Frantziakoa (Jean-Hugues Anglade) errege neurotiko eta hipokondriakoa da, Katalina Medici (Virna Lisi) bere amaren kontrolpean dagoena. Katalina azpijokoetan dabil: alde batetik Margarita (Isabelle Adjani) bere alaba Henrike III.a Nafarroakoa (Daniel Auteuil) higanoten buruzagiarekin ezkonduko du; eta bestetik, San Bartolome gaueko sarraskia bultzatuko du. Baina Margaritak ez du Henrike gustukoa, La Môle bere soldaduaz maitemindurik dagoelako.

## Aktoreak

* Isabelle Adjani: Margarita Valoiskoa, "Margot erregina"
* Daniel Auteuil: Henrike III.a Nafarroakoa
* Jean-Hugues Anglade: Karlos IX.a Frantziakoa
* Vincent Pérez: La Môle
* Virna Lisi: Katalina Medici
* Dominique Blanc: Enriketa Neverskoa
* Pascal Greggory: Henrike III.a Frantziakoa
* Miguel Bosé: Henrike I.a Guisekoa
* Asia Argento: Karlota Sauvekoa
* Jean-Claude Brialy: Gaspard II.a Colignykoa
* Julien Rassam: Alençongo dukea
* Thomas Kretschmann: Nançay
* Otto Tausig: Mendès
* Valeria Bruni Tedeschi: gortisaua
* Hélène de Fougerolles: gortisaua

## Kanpo estekak

* Filmaren IMDBko fitxa irakurgai (Ingelesez)
* Datuak: Q508766
* Multimedia: La Reine Margot (1994 film) / Q508766
# La Reforma (udalerria)

La Reforma Mexikoko udalerri bat da. Oaxaca estatuan kokatua dago. 2010ean 3.331 biztanle zituen 232,26 km²ko azaleran. Herriburua [[La Reforma (La Reforma)|La Reforma]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7731295
# La Reine (Quebec)

La Reine Quebeceko udalerri bat da, Kanadan. Abitibi-Témiscamingue eskualdean kokatuta dago, eta horren barruan dagoen Abitibi-Ouest konderriko eskualde udalerria da.. 2011ko zentsoaren arabera 340 biztanle zituen 97.35 kilometro koadroko azaleran.

## Kanpo estekak

* Datuak: Q3212186
* Multimedia: La Reine, Quebec / Q3212186
# La Regenta

La Regenta Leopoldo Alas Clarínen lehen nobela da. Bi zatitan argitaratu zen, lehen zatia 1884, eta bigarrena 1885. Naturalismo eta errealismoaren ideiak ditu oinarri. Nobela hau Vetusta herrian kokatzen da, eta Oviedo hiria ezkutatzen du izen horren pean. Garai horretan eskandalu ugari eman baitziren bertan. Nobela hau, zineetara eraman zuten 1974. urtean Gonzalo Suarezen zuzendaritzapean.

## Argumentua

Oharra: Atal honek istorio osoa edo amaiera argitzen du.
Istorio hau Vetusta izeneko herrian kokatzen da. Protagonistak, Ana Ozores du izena eta don Victor Quintanar, erregeordearekin (Regentea), ezkonduta dago. Anaren ama, hau txikia zenean hil zen. Hori dela eta, bere izebek hezi zuten eta hauek Victorrekin ezkontzera behartu zuten. Nahiz eta Ana eta Victorren harremana ona zen, beraien arteko adin tarte handia zela eta beraien erlazioak ez zirudian senar-emantezna, baizik eta aita baten eta bere alabaren artekoa. Bere senarra berak sentitzen duen hutsunea betetzen ez duenez hau erlijio bitartez betetzen saiatzen da, non don Fermin de Pas apaiza ezagutuko duen. Fermin honen edertasuna eta pertsonalitatea ezagutzean Anaz maiteminduko da. Aldi berean, Anak maitale bat du, don Alvaro seduzitzaile amorratua. Honek Anaren edertasuna ikustean, bere ospea berreskuratzeko irtenbide bat bezala ikusten du.

## Kanpo estekak

* Datuak: Q1784466
* Multimedia: La Regenta / Q1784466
# La Reina (El Salvador)

La Reina El Salvadorko Chalatenango departamenduko udalerri bat da. 2007ko erroldaren arabera 9525 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3821108
# La Región

"La Región" Galiziako egunkaria da, 1910ean Ourensen sortua. Gaur egun, Ourenseko probintzia osoan hedatuta dago.

## Kanpo estekak

* (Gaztelaniaz) "La Región"en webgunea
* Datuak: Q2841026
* Multimedia: La Región / Q2841026
# La Reina

La Reina Txileko erdialdeko komuna eta hiri bat da. Santiagoko metropolitar eskualdeko Santiago probintzian kokatuta dago. 2002ko erroldan, 96.762 biztanle zituen.

## Kanpo estekak

* (Gaztelaniaz) La Reinako udalaren webgunea.
* Datuak: Q14466
* Multimedia: La Reina / Q14466
# La Reine Margot (1954ko filma)

La Reine Margot 1954ko Jean Dréville frantziar zinema zuzendariaren film historikoa da, Alexandre Dumasen izen bereko eleberrian oinarrituta.

## Argumentua

Oharra: Atal honek istorio osoa edo amaiera argitzen du.
XVI. mendean, katolikoek eta protestante higanotek Frantziako Erresuma kontrolpean izateko borrokatzen dute. Karlos IX.a Frantziakoa (Jean-Hugues Anglade) errege neurotiko eta hipokondriakoa da, Katalina Medici (Virna Lisi) bere amaren kontrolpean dagoena. Katalina azpijokoetan dabil: alde batetik Margarita (Isabelle Adjani) bere alaba Henrike III.a Nafarroakoa (Daniel Auteuil) higanoten buruzagiarekin ezkonduko du; eta bestetik, San Bartolome gaueko sarraskia bultzatuko du. Baina Margaritak ez du Henrike gustukoa, La Môle bere soldaduaz maitemindurik dagoelako.

## Aktoreak

* Jeanne Moreau: Margarita Valoiskoa, "Margot erregina"
* Armando Francioli: La Môle
* Henri Génès: Hannibal de Coconas
* Robert Porte: Karlos IX.a Frantziakoa
* André Versini: Henrike III.a Nafarroakoa
* Françoise Rosay: Katalina Medici
* Vittorio Sanipoli: Maurevel
* Fiorella Mari: Enriketa Neverskoa
* Patrizia Lari: Karlota Sauvekoa
* Daniel Ceccaldi: Henrike III.a Frantziakoa
* Louis de Funès (kredituetan agertu gabe): René Bianchi
* Jacques Eyser: Caboche
* Guy Kerner: Henrike I.a Guisekoa
* Louis Arbessier: Gaspard II.a Colignykoa
* Nicole Riche: Gilonne
* Jean Temerson: La Belle Étoileko jabea
* Robert Moor: prokuradorea
* Olivier Mathot: Pierre

## Kanpo estekak

* Datuak: Q939692
# Llanigon

Llanigon, Galesko udalerri bat da, Powys konderrian. Brecon Beacons Parke Nazionalaren mugan dago, eta Black Mountains mendikatearen iparraldean. Hay-on-Wye udalerritik 2 kilometro ekialdera dago.
2005eko erroldaren arabera 280 biztanle zituen.

## Kanpo estekak

* Datuak: Q6661614
* Multimedia: Llanigon / Q6661614
# Llanllechid

Llanllechid, Galesko udalerria da, Gwynedd konderrian dagoena.

## Kanpo estekak

* Datuak: Q14508552
* Multimedia: Llanllechid / Q14508552
# Llanllwch

Llanllwch, Galesko herrixka bat da, Carmarthenshire konderrian. Carmarthen udalerritik bi milia mendebaldera dago.

## Kanpo estekak

* Datuak: Q6661640
* Multimedia: Llanllwch / Q6661640
# Llanilar

Llanilar, Galesko udalerri bat da, Ceredigion konderrian. Aberystwyth udalerritik 4 kilometro hego-ekialdera dago.
2011ko erroldaren arabera 1.085 biztanle zituen.

## Kanpo estekak

* Datuak: Q13129660
* Multimedia: Llanilar / Q13129660
# Llanilid

Llanilid, Galesko herrixka bat da, Rhondda Cynon Taf konderrian.

## Kanpo estekak

* Datuak: Q15242564
# Llanishen

Llanishen, galesez: Llanisien, Galesko Cardiff hiriburuan iparraldean dagoen barruti eta komunitate bat da.

## Kanpo estekak

* Datuak: Q3397990
* Multimedia: Llanishen, Cardiff / Q3397990
# Llanishen (Monmouthshire)

Llanishen, galesez: Llanisien, Galesko udalerri bat da, Monmouthshire konderrian.

## Kanpo estekak

* Datuak: Q6661628
* Multimedia: Llanishen, Monmouthshire / Q6661628
# Llanllowell

Llanllowell, galesez: Llanllywel, Galesko udalerri bat da, Monmouthshire konderrian.

## Kanpo estekak

* Datuak: Q6661637
* Multimedia: Llanllowell / Q6661637
# Llanito

Llanitoa edo yanitoa espainiar jatorriko kreolera hizkuntza da, Gibraltarren hitz egiten dena. Nagusiki lagunarteko hizkera da eta Peñoiko berezko ingelesaren —britainiarra— eta gaztelaniaren andaluziar dialektoaren arteko nahasketa da. Halaber, llanitoak beste hizkuntza batzuetako 500 bat termino lexiko baditu, besteak beste hizkuntza hauetatiko maileguak: genovera, hebreera, arabiera, portugesa eta maltera.

## Adibideak

* Llanitoa: Hombre, I'm telling you que no puedes...
* Gaztelania: Hombre, te digo que no puedes...
* Ingelesa: Man, I'm telling you (that) you can't...
* Llanitoa: Hay call para ti.
* Gaztelania: Tienes una llamada.
* Ingelesa: There's a call for you.
* Llanitoa: Sí, pero at the end of the day...
* Gaztelania: Sí, pero a fin de cuentas...
* Ingelesa: Yes, but at the end of the day...
* Llanitoa: Te llamo p’atrás anyway.
* Gaztelania: Te devuelvo la llamada de todas maneras.
* Ingelesa: I’ll call you back anyway.

## Erreferentziak

* ↑ «Culture of Gibraltar» Everyculture. http://www.everyculture.com/Ge-It/Gibraltar.html#orientation(Noiz kontsultatua: 2011-04-05).
* ↑ (Gaztelaniaz) «El cambio de código, like a Rock» Razón y Palabra. http://www.razonypalabra.org.mx/anteriores/n22/22_jdean.html(Noiz kontsultatua: 2011-04-05).
* ↑ (Ingelesez) «Ethnologue - Gibraltar» http://www.ethnologue.com/show_language.asp?code=eng#Gibraltar(Noiz kontsultatua: 2011-04-05).

## Kanpo estekak

* Llanitoari buruzko webgunea
* Datuak: Q79388
# Llanllawddog

Llanllawddog, Galesko komunitate bat da, Carmarthenshire konderrian. 2011ko erroldaren arabera 703 biztanle zituen.

## Kanpo estekak

* Datuak: Q6661636
* Multimedia: Llanllawddog / Q6661636
# Long Thanh aireportua

Long Thanh aireportua (Vietnamez Sân bay quốc tế Long Thành) Vietnamko aireporturik handiena da, Saigoneko erdigunetik 40 kilometrora kokatuta dagoena. Long Thanh aireportua Vietnamgo aireportu aurreikusitako bat da, Long Thanh, Dong Nai probintzia, Saigon 40 km ipar-ekialdean auzoan. aireportua 5000 hektarea egongo da. Eraikuntza izango 2015 hasi eta 2020 bukatuko da. Lehenengo fasean akabera, aireportutik 2 pistak (4000 m, 45 m) izango dute eta 25 milioi bidaiari annum zerbitzatzeko gai izango da. Aireportua 2030 arte hedatuko da. 2030 From, 4 terminalak eta 4 pistak izango da eta urtean 100 milioi bidaiari, 5 milioi tona urtean zama zerbitzatzeko gai izango da. Vietnamgo aireportu handiena eta Asiako hego-ekialdean aireportu handienetako bat bihurtu da. Lehenengo fasea kostua guztira 6,7 milioi USD da.

## Ikus, gainera

* Vietnamgo aireportuen zerrenda

## Kanpo estekak

* Datuak: Q42840
* Multimedia: Long Thanh International Airport / Q42840
# Long Rock

Long Rock, kornubieraz: Carrek Hyr, Ingalaterrako Kornualles konderriko herri bat da.

## Kanpo estekak

* Datuak: Q6673206
* Multimedia: Long Rock / Q6673206
# Long View (Ipar Carolina)

Long View Ipar Carolinako herri bat da. Burke konderrian kokatua dago. 2010ean 4.871 biztanle zituen, 10,20 kilometro koadrotan banatuta.

## Ikus, gainera

* Burke konderria

## Kanpo estekak

* Datuak: Q2026812
* Multimedia: Long View, North Carolina / Q2026812